CELEX: 32022D0514
Language: mt
Date: 2022-03-01 00:00:00
Title: Deċiżjoni (UE) 2022/514 tal-Bank Ċentrali Ewropew tal-1 ta’ Marzu 2022 dwar l-ammont totali ta’ tariffi superviżorji annwali għall-2021 (BĊE/2022/7)

31.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 103/14
               
            
         DEĊIŻJONI (UE) 2022/514 TAL-BANK ĊENTRALI EWROPEW
         tal-1 ta’ Marzu 2022
         dwar l-ammont totali ta’ tariffi superviżorji annwali għall-2021 (BĊE/2022/7)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (1), u b’mod partikolari l-Artikolu 30 tiegħu,
         Billi:
         
                     (1)
                  
                  
                     Skont l-Artikolu 12(1) tar-Regolament (UE) Nru 1163/2014 tal-Bank Ċentrali Ewropew (BĊE/2014/41) (2), għandu jinħareġ avviż tariffarju kull sena mill-Bank Ċentrali Ewropew (BĊE) lil kull debitur tariffarju fi żmien sitt xhur wara l-bidu tal-perjodu tariffarju li jmiss.
                  
               
                     (2)
                  
                  
                     Skont l-Artikolu 5(1) u (2) tar-Regolament (UE) Nru 1163/2014 (BĊE/2014/41) it-tariffi superviżorji annwali li għandhom jiġu mposti fuq l-entitajiet taħt superviżjoni huma kkalkulati fuq il-bażi tal-ispejjeż annwali tal-BĊE. L-ammont tal-ispejjeż annwali jiġi ddeterminat abbażi tal-ammont tan-nefqa annwali li jikkonsisti fi kwalunkwe spiża mġarrba mill-BĊE fil-perjodu tariffarju rilevanti li tkun relatata direttament jew indirettament mal-kompiti superviżorji tiegħu.
                  
               
                     (3)
                  
                  
                     Skont l-Artikolu 8 tar-Regolament (UE) Nru 1163/2014 (BĊE/2014/41),sabiex jiġu kkalkulati t-tariffi superviżorji annwali pagabbli fir-rigward ta’ entitajiet sinifikanti taħt superviżjoni u gruppi sinifikanti taħt superviżjoni, u entitajiet inqas sinifikanti taħt superviżjoni u gruppi inqas sinifikanti taħt superviżjoni, l-ispejjeż annwali għandhom jinqasmu fuq il-bażi tal-ispejjeż allokati għall-funzjonijiet rilevanti li jwettqu s-superviżjoni diretta tal-entitajiet sinifikanti taħt superviżjoni u tal-gruppi sinifikanti taħt superviżjoni u s-superviżjoni indiretta ta’ entitajiet inqas sinjifikanti taħt superviżjoni u ta’ gruppi inqas sinifikanti.
                  
               
                     (4)
                  
                  
                     Skont l-Artikolu 5(3) tar-Regolament (UE) Nru 1163/2014 (BĊE/2014/41), ammonti tariffarji relatati mal-perijodi tariffarji preċedenti li ma kinux għall-ġbir, ħlasijiet ta’ imgħax riċevuti skont l-Artikolu 14 u ċerti ammonti oħra riċevuti jew rifużi skont l-Artikolu 7(3) ta’ dak ir-Regolament, jekk hemm, għandhom jittieħdu inkunsidrazzjoni wkoll meta jiġu ddeterminati l-ispejjeż annwali.
                  
               
                     (5)
                  
                  
                     Skont l-Artikolu 5(4) tar-Regolament (UE) Nru 1163/2014 (BĊE/2014/41), fi żmien erba’ xhur wara t-tmiem ta’ kull perjodu tariffarju, l-ammont totali tat-tariffi superviżorji annwali għal kull kategorija ta’ entitajiet taħt superviżjoni u gruppi taħt superviżjoni għal dak il-perjodu tariffarju għandu jiġi ppubblikat fuq is-sit elettroniku tal-BĊE,
                  
               ADOTTA DIN ID-DEĊIŻJONI:
         
            Artikolu 1
            Definizzjonijiet
            Għall-finijiet ta’ din id-Deċiżjoni, għandhom japplikaw id-definizzjonijiet li jinsabu fir-Regolament (UE) Nru 468/2014 tal-Bank Ċentrali Ewropew (BĊE/2014/17) (3) u r-Regolament (UE) Nru 1163/2014 (BĊE/2014/41).
         
         
            Artikolu 2
            L-ammont totali ta’ tariffi superviżorji annwali għall-2021
            
               1.   L-ammont totali ta’ tariffi superviżorji annwali għall-2021 għandu jkun ta’ EUR 577 462 903, ikkalkulati kif jidher fl-Anness.
            
            
               2.   Kull kategorija ta’ entitajiet taħt superviżjoni u gruppi taħt superviżjoni għandha tħallas l-ammont totali ta’ tariffi superviżorji annwali li ġej:
               
                           (a)
                        
                        
                           entitajiet sinifikanti taħt superviżjoni u gruppi sinifikanti taħt superviżjoni: EUR 546 085 119;
                        
                     
                           (b)
                        
                        
                           entitajiet inqas sinifikanti taħt superviżjoni u gruppi inqas sinifikanti taħt superviżjoni: EUR 31 377 783.
                        
                     
         
         
            Artikolu 3
            Dħul fis-seħħ
            Din id-Deċiżjoni għandha tidħol fis-seħħ fil-ħames jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Frankfurt am Main, l-1 ta’ Marzu 2022.
            
               
                  Il-President tal-BĊE
               
               Christine LAGARDE
            
         
         
            (1)  ĠU L 287, 29.10.2013, p. 63.
         
            (2)  Ir-Regolament (UE) Nru 1163/2014 tal-Bank Ċentrali Ewropew tat-22 ta’ Ottubru 2014 dwar it-tariffi superviżorji (BĊE/2014/41) (ĠU L 311, 31.10.2014, p. 23).
         
            (3)  Ir-Regolament (UE) Nru 468/2014 tal-Bank Ċentrali Ewropew tas-16 ta’ April 2014 li jistabbilixxi l-qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u mal-awtoritajiet nazzjonali ddenominati (Regolament Qafas dwar l-MSU) (BĊE/2014/17) (ĠU L 141, 14.5.2014, p. 1).
      
      
         
            ANNESS
            Kalkolu tal-ammont totali ta’ tariffi superviżorji annwali għall-2021
            
                        (EUR)
                     
                  
                         
                     
                     
                        Entitajiet sinifikanti taħt superviżjoni u gruppi sinifikanti taħt superviżjoni
                     
                     
                        Entitajiet inqas sinifikanti taħt superviżjoni u gruppi inqas sinifikanti taħt superviżjoni
                     
                     
                        Total
                     
                  
                        
                           Spejjeż annwali attwali għall-2021
                        
                     
                     
                        546 120 759 
                     
                     
                        31 389 696 
                     
                     
                        
                           577 510 455 
                        
                     
                  
                        
                           Ammonti meħudin inkunsiderazzjoni skont l-Artikolu 5(3) tar-Regolament (UE) Nru 1163/2014 (BĊE/2014/41)
                        
                     
                     
                         
                     
                     
                         
                     
                     
                         
                     
                  
                        
                           Ammonti tariffarji relatati mal-perijodi tariffarji preċedenti li ma setgħux jinġabru
                        
                     
                     
                         
                     
                     
                         
                     
                     
                         
                     
                  
                        
                           Ħlasijiet ta’ imgħax riċevuti skont l-Artikolu 14 tar-Regolament imsemmi iktar ’il fuq
                        
                     
                     
                        -35 639 
                     
                     
                        -11 913 
                     
                     
                        
                           -47 552 
                        
                     
                  
                        
                           Ammonti riċevuti jew rifużi skont l-Artikolu 7(3) tar-Regolament imsemmi iktar ’il fuq
                        
                     
                     
                         
                     
                     
                         
                     
                     
                         
                     
                  
                        
                           TOTAL
                        
                     
                     
                        
                           546 085 119 
                        
                     
                     
                        
                           31 377 783 
                        
                     
                     
                        
                           577 462 903 
                        
                     
                  (Jista’ jkun li t-totali ma jaqblux minħabba t-tqarrib għall-eqreb euro.)